Document ID: 32005R0180

KOMISIJAS REGULA (EK) Nr. 180/2005
(2005. gada 2. februāris),
ar kuru groza Regulu (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopējo organizāciju (1), un jo īpaši tās 6. panta 1. punktu,
tā kā:
(1)
Sākotnējā versijā Komisijas Regulas (EK) Nr. 1535/2003 (2) 7. panta 1. punkta otrajā daļā bija paredzēts, ka līgumos starp ražotāju organizācijām un pārstrādātājiem attiecībā uz tomātiem, persikiem un bumbieriem samaksas termiņš nedrīkst pārsniegt divus mēnešus no katra sūtījuma piegādes mēneša beigām.
(2)
Ar Komisijas Regulu (EK) Nr. 444/2004 (3) Regulā (EK) Nr. 1535/2003 tika izdarīti grozījumi, kas paplašināja šos noteikumus attiecībā uz visiem augļu un dārzeņu pārstrādes produktiem.
(3)
Gūtā pieredze liecina, ka šī prasība jāattiecina tikai uz līgumiem par tomātiem, persikiem, bumbieriem vai žāvētām vīģēm.
(4)
Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1535/2003 7. panta 1. punkta otro daļu aizstāj ar šādu tekstu:
“Līgumā norāda arī piegādes posmu, kurā piemēro f) apakšpunktā minēto cenu, kā arī samaksas noteikumus. Attiecībā uz tomātiem, persikiem, bumbieriem un žāvētām vīģēm samaksas termiņš nedrīkst pārsniegt divus mēnešus no katra sūtījuma piegādes mēneša beigām.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To nepiemēro attiecībā uz jau noslēgtajiem līgumiem.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 2. februārī

Labels: 11
17
19
6